Vojna o poľské dedičstvo

Vojna o poľské dedičstvo bol ozbrojený konflikt v rokoch 1733 až 1735 ako mocenský zápas vtedajších európskych veľmocí o nové nástupníctvo po skone poľského panovníka a to Augusta II. Silného.

 Diplomatická predohra 
Od rokovaní dňa 26. januára roku 1699 v Karlovci sa poľský kráľ August II. Silný snažil presadiť na politickej pôde obmedzenie ruskej závislosti lenže nenašiel podporu zo strany poľskej spoločnosti. Zároveň sa vyskytol odpor voči jeho absolutistickým snahám vládnutia, ktoré mal v pláne presadiť s pomocou zahraničných mocností. Tie však videli údajné nebezpečenstvo v spojení Saska a Poľska. Kráľ však napriek týmto snahám našiel iba sklamanie, pričom následne sa dohadoval s predstaviteľmi štátnej diplomacie Rakúska, Pruska, taktiež Ruska a Francúzskeho kráľovstva, lenže zároveň vyvíjal úsilie pre vládu svojho syna, budúceho kráľa Augusta III. Samotného kráľa hnevala skutočnosť, ktorá naznačovala, že dcéra jeho panovníckeho rivala menom Mária Leszczynska sa stala kráľovnou Francúzska. Nevedel si však predstaviť spojenectvo s tradičným protivníkom Francúzskeho kráľovstva a to s Habsburgovcami. Napriek tomu sa však podarilo v roku 1732 uzavrieť zmluvu medzi Rakúskom, Pruskom a Ruskom spolu s poľským štátom, ktorá jasne deklarovala, že zamietnu voľbu francúzskeho kandidáta na poľský kráľovský trón a že zároveň nikdy nedôjde k presadeniu reforiem na území Republiky oboch národov.

 Dve korunovácie ako zárodok konfliktu 
V noci zo dňa 31. januára na 1. februára roku 1733 umrel poľský kráľ August II. Silný. Po zistení o tejto udalosti sa podarilo Stanislavovi Leszczyńskemu podarilo spôsobom inkognito v oblečení francúzskeho obchodníka prejsť nemeckým územím. Dňa 8. septembra roku 1733 sa objavil v budove francúzskej ambasády vo Varšave. O dva dni neskôr ho diplomatický zástupca francúzskeho kráľa Ľudovíta XV. predstavil šľachte v Kostole svätého Kríža. Po ďalších dvoch dňoch bol hlasom 12 000 voličov korunovaný za kráľa Republiky oboch národov, čím by ako symbol národného ducha mal udržať ich samostatnosť.

Naproti tejto udalosti došlo dňa 5. októbra roku 1735 ku korunovácii saského kniežaťa Fridricha Augusta II. ako poľského panovníka.

 Prológ útoku a vrchol bojov 
V októbri roku 1733 došlo k vyhláseniu vojny voči cisárovi zo strany Francúzskeho kráľovstva. Po relatívne kratšom čase, presnejšie v januári roku 1734 vyhlásil cisár vojnu francúzskej štátnej diplomacii. Vojenské operácie však začali francúzskym útokom na rieku Rýn a do talianskych krajín. Francúzske armády dosť rýchlym tempom obsadili územie Lotrinska. Do konca roku 1734 sa podarilo francúzsko-sardínskym armádam obsadiť mesto Miláno. V úvode roka 1734 ovládli španielske vojská ostrov Sicíliu a Neapolsko.

Vojnová situácia samotného konfliktu sa však na rozdiel od územia južnej a západnej Európy vyvíjala o čosi odlišnejšie na území Poľska. Spojenecké armády Saska, Ruského cárstva a Rakúska však boli v značnej bojovej presile. Išlo o silu 15 000 vojakov, ktorí úspešne vypudili oddiely Stanislava I. z Varšavy. Následne to boli ruské vojská, ktoré zasadili francúzskym oddielom tak silný úder, že sa nemohli vylodiť v meste Gdansk. Kráľ Stanislav I. sa tak rozhodol pre defenzívu a odišiel do Východného Pruska. Vojna v poľskom území sa tak skončila.

 Epilóg a konečný mier 
Dňa 3. októbra roku 1735 sa konflikt napokon skončil podľa podmienok predbežnej mierovej zmluvy medzi Habsburskou monarchiou a Francúzskym kráľovstvom v meste Viedeň. Z geopolitického hľadiska sa pre zúčastnené veľmoci jasne deklarovalo nariadenie, ktoré presadzovalo, že Lotrinsko malo pripadnúť vypudenému poľskému kráľovi Stanislavovi Leszczynskému. Vláda v Toskánsku mala byť kompenzáciou voči Františkovi III. Lotrinskému. Vojvodstvo Parma bolo v rukách Habsburskej monarchie, ktorá však zároveň dostala príkaz zrieknutia sa nad územím Neapolska a ostrova Sicília voči Donovi Carlosovi, ako synovi španielskeho kráľa Filipa V. Mier bol však oficiálne ratifikovaný až dňa 18. novembra roku 1738 opätovne vo Viedni. August III. bol teda konečne uznaný za poľského kráľa.

 Referencie 

 Literatúra 



 Pozri aj 
 August II. Silný
 Mária Jozefa Habsburská
 Stanislav I.
 Mária Leszczyńská

 Iné projekty 

 Zdroj 

Kategória:Vojny 18. storočia
Kategória:Vojny Habsburskej monarchie
Kategória:Vojny Francúzska
Kategória:Vojny Ruskej ríše
Kategória:Vojny Saska
Kategória:Vojny Španielska
Kategória:Vojny Rímsko-nemeckej ríše
Kategória:Dejiny Poľska